Emma Watson latterliggjort i The Sun
Den britiske avisen vekker oppsikt etter harseleringen med Harry Potter-stjernen Emma Watson. Mange har delt bildet av spalten i sosiale medier, og flere medier stiller også spørsmål om hva slags baktanker avisen har ved å publisere stykket. «Istedenfor å fortelle om reglene i rumpeldunk eller hvordan man forvandler noen til en frosk, kjedet hun forsamlingen med klagete, venstrevridd og politisk korrekt dritt», skriver The Sun. Fikk du med deg denne? Watson abonnerer på nettside med orgasmetips Watson har vært ambassadør for FN i to år og fronter likestillingskampanjen «HeForShe». Denne uken talte hun under et FN-møte i New York og tok blant annet til orde for at det bør være en rettighet, og ikke et privilegium, for kvinner å føle seg trygge på universiteter. Offered without comment - The Sun's response to Emma Watson addressing the UN about gender equality and sexual assa ... https://t.co/yvbGY4ZoB5 — Louise Ridley (@LouiseRidley)23.09.16, 10:54 Mens hun fikk stor applaus for talen i New York, er den britiske avisen mer kritisk. «Jeg mener ikke at skuespillere ikke skal ha meninger og fortelle om dem. Men jeg skjønner ikke hvorfor vi skal ta dem seriøst», skriver artikkelforfatteren Rod Liddle. Underholdningsnettstedet E! News er blant dem som reagerer. – Det virker ikke som Mr. Liddle har gjort research om Watson før han skrev artikkelen, så vi vil gjerne gi ham innsikt: Ikke bare er hun uteksaminert fra Brown University, hun har også vært FN-ambassadør i to år. – Talen belyste svært viktige spørsmål og burde gi oss grunn til å feire. Men spaltisten i The Sun, Rod Liddle, avfeier Watsons innsats i et skammelig og støtende forsøk på journalistikk. Vi er ikke overrasket over avisen eller forfatteren, men dette virker ekstremt - selv for dem, skriver nettstedet Time Out London. Harry Potter-stjernen er en såkalt Goodwill-ambassadør for FN, og har også tidligere fått oppmerksomhet for minneverdige taler. I 2014 ble hun hyllet for å ha holdt en personlig tale for kvinners rettigheter i FNs hovedkvarter. Da fortalte skuespilleren om hvordan ulik behandling av kjønnene har påvirket henne selv. Også da opplevde Watson hets ved at en hacker truet med at han ville spre nakenbilder av henne på internett.
Skuespilleren burde heller holde seg til reglene i rumpeldunk og forvandling av frosker, mener spaltist.